b'\n_START_ARTICLE_\nAlian\xc8\x9ba Civic\xc4\x83\n_START_SECTION_\nIstoric\n_START_PARAGRAPH_\nA fost \xc3\xaenfiin\xc8\x9bat\xc4\x83 la data de 7 noiembrie 1990_NEWLINE_prin sentin\xc8\x9ba civil\xc4\x83 nr. 2274 a judec\xc4\x83toriei sectorului 1. \xc3\x8encep\xc3\xa2nd cu aceea dat\xc4\x83 speciali\xc8\x99tii Alian\xc8\x9bei Civice lucreaz\xc4\x83 la Carta Alian\xc8\x9bei Civice care va fi lansat\xc4\x83 cu ocazia Conven\xc8\x9biei Na\xc8\x9bionale a Alian\xc8\x9bei Civice din 14 - 15 decembrie 1990, de la Bucure\xc8\x99ti. Tot atunci se lanseaz\xc4\x83 deviza "Nu putem reu\xc8\x99i dec\xc3\xa2t \xc3\xaempreun\xc4\x83". Prin statut, mandatul de pre\xc8\x99edinte se exercit\xc4\x83 prin rota\xc8\x9bie. Primul pre\xc8\x99edinte ales a fost Marian Munteanu, pre\xc8\x99edintele Ligii Studen\xc8\x9bilor din Universitatea Bucure\xc8\x99ti, aflat \xc3\xaen greva foamei dup\xc4\x83 eliberarea din deten\xc8\x9bia la Jilava. Printre pre\xc8\x99edin\xc8\x9bii Alian\xc8\x9bei Civice s-au num\xc4\x83rat scriitoarea Ana Blandiana \xc8\x99i Prof. Dr. \xc8\x98erban R\xc4\x83dulescu-Zoner. _NEWLINE_La scurt timp Marian Munteanu, fiind \xc3\xaen dezacord cu majoritatea membrilor consiliului de conducere (dominat de GDS), a demisionat din func\xc8\x9bia de pre\xc8\x99edinte  \xc8\x99i, dup\xc4\x83 alte c\xc3\xa2teva luni, s-a retras din Alian\xc8\x9ba Civic\xc4\x83 _NEWLINE_\xc3\x8en 1991 o parte din membrii Alian\xc8\x9bei Civice au constituit Partidul Alian\xc8\x9ba Civic\xc4\x83, condus de criticul literar Nicolae Manolescu, partid care \xc3\xaen anul 1998 s-a unit cu Partidul Na\xc8\x9bional Liberal.'